CELEX: 
Language: el
Date: 2017-09-28 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ σχετικά με την κατάργηση του κανονισμού (ΕΕ) αριθ. 1013/2010 για τη θέσπιση κανόνων εφαρμογής για την πολιτική της Ένωσης που αφορά τον στόλο όπως ορίζεται στο κεφάλαιο III του κανονισμού (ΕΚ) αριθ. 2371/2002 του Συμβουλίου

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 26.9.2017
            
            
               σχετικά με την κατάργηση του κανονισμού (ΕΕ) αριθ. 1013/2010 για τη θέσπιση κανόνων εφαρμογής για την πολιτική της Ένωσης που αφορά τον στόλο όπως ορίζεται στο κεφάλαιο III του κανονισμού (ΕΚ) αριθ. 2371/2002 του Συμβουλίου
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου
                  1
               , και ιδίως το άρθρο 23 παράγραφος 2,
            
            
               Εκτιμώντας τα ακόλουθα:
            
            
               (1)Πριν από την έναρξη ισχύος του κανονισμού (ΕΕ) αριθ. 1380/2013, η προσαρμογή της αλιευτικής ικανότητας διεπόταν από το κεφάλαιο III του κανονισμού (ΕΚ) αριθ. 2371/2002 του Συμβουλίου
                  2
               . Ο κανονισμός (ΕΕ) αριθ. 1013/2010 της Επιτροπής
                  3
                καθόρισε εκτελεστικούς κανόνες για το εν λόγω κεφάλαιο όσον αφορά τα επίπεδα αναφοράς για τους αλιευτικούς στόλους, την παρακολούθηση των εισόδων και εξόδων, τη συλλογή δεδομένων, την ανταλλαγή πληροφοριών και την υποβολή ετήσιων εκθέσεων.
            
            
               (2)Ο κανονισμός (ΕΚ) αριθ. 2371/2002 καταργήθηκε με τον κανονισμό (ΕΕ) αριθ. 1380/2013 και η προσαρμογή και διαχείριση της αλιευτικής ικανότητας διέπονται πλέον από το μέρος IV του κανονισμού (ΕΕ) αριθ. 1380/2013. Ειδικότερα, ορίζονται πλέον ανώτατα όρια αλιευτικής ικανότητας των κρατών μελών στο παράρτημα ΙΙ του κανονισμού (ΕΕ) αριθ. 1380/2013 και οι κανόνες για τις ετήσιες εκθέσεις που πρέπει να αποστέλλουν τα κράτη μέλη, οι κανόνες σχετικά με τη διαχείριση των εισόδων στους εθνικούς στόλους και των εξόδων από τους εθνικούς στόλους, και οι κανόνες για τη συγκέντρωση και ανταλλαγή δεδομένων προβλέπονται πλέον αντιστοίχως στο άρθρο 22, στο άρθρο 23 και στο άρθρο 24 του κανονισμού (ΕΕ) αριθ. 1380/2013. 
            
            
               (3)Κατά συνέπεια, οι διατάξεις του κανονισμού (ΕΕ) αριθ. 1013/2010 αντικαθίστανται από τις διατάξεις του κανονισμού (ΕΕ) αριθ. 1380/2013.
            
            
               (4)Για την εφαρμογή του άρθρου 23 του κανονισμού (ΕΕ) αριθ. 1380/2013, κρίνεται σκόπιμο να διαγραφούν από το νομικό πλαίσιο στο οποίο εφαρμόζεται το εν λόγω άρθρο όλες οι παρωχημένες διατάξεις που προβλέπονται στον κανονισμό (ΕΕ) αριθ. 1013/2010. 
            
            
               (5)Συνεπώς, ο κανονισμός (ΕΕ) αριθ. 1013/2010 θα πρέπει να καταργηθεί με ισχύ από την ημερομηνία εφαρμογής του κανονισμού (ΕΕ) αριθ. 1380/2013.
            
            
               (6)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
                  Κατάργηση
            
            
               Ο κανονισμός (ΕΚ) αριθ. 1013/2010 καταργείται από την 1η Ιανουαρίου 2014.
            
            
            
               Άρθρο 2
            
         
         
            
               Ο παρών κανονισμός αρχίζει να ισχύει την δέκατη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 26.9.2017
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  ΕΕ L 354 της 28.12.2013, σ. 22
               
               
                  
                     (2)
                  Κανονισμός (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (ΕΕ L 358 της 31.12.2002, σ. 59).
               
               
                  
                     (3)
                  Κανονισμός (ΕΕ) αριθ. 1013/2010 της Επιτροπής, της 10ης Νοεμβρίου 2010, για τη θέσπιση κανόνων εφαρμογής για την πολιτική της Ένωσης που αφορά τον στόλο όπως ορίζεται στο κεφάλαιο III του κανονισμού (ΕΚ) αριθ. 2371/2002 του Συμβουλίου (ΕΕ L 293 της 11.11.2010, σ. 1).